CELEX: C2005/106/64
Language: el
Date: 2005-04-30 00:00:00
Title: Υπόθεση T-61/05: Προσφυγή του Cornelius Rozemeijer κ.λπ. κατά του Συμβουλίου της Ευρωπαϊκής Ενώσεως, που ασκήθηκε στις 10 Φεβρουαρίου 2005

30.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/30
            
         Προσφυγή του Cornelius Rozemeijer κ.λπ. κατά του Συμβουλίου της Ευρωπαϊκής Ενώσεως, που ασκήθηκε στις 10 Φεβρουαρίου 2005
   (Υπόθεση T-61/05)
   (2005/C 106/64)
   Γλώσσα διαδικασίας: η γαλλική
   Οι Cornelius Rozemeijer, κάτοικος Alkmaar (Κάτω Χώρες), Gaston Vaesken, κάτοικος Saint-Mandrier (Γαλλία) και Pierrette Vaesken, κάτοικος Sanary/Mer (Γαλλία), εκπροσωπούμενοι από τους Georges Vandersanden, Laure Levi και Aurore Finchelstein, δικηγόρους, άσκησαν στις 10 Φεβρουαρίου 2005 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Συμβουλίου της Ευρωπαϊκής Ενώσεως.
   Οι προσφεύγοντες ζητούν από το Πρωτοδικείο:
   
               1)
            
            
               να ακυρώσει τα δελτία τους συντάξεως του Μαΐου του 2004, ώστε να εφαρμοστεί διορθωτικός συντελεστής που να εκφράζει το κόστος ζωής των χωρών κατοικίας τους ή, τουλάχιστον, που να αντικατοπτρίζει καταλλήλως τις διαφορές του κόστους ζωής σε σχέση με τον τόπο όπου θεωρείται ότι οι προσφεύγοντες υποβάλλονται σε έξοδα και να ανταποκρίνεται, ως εκ τούτου, στην αρχή της ισοδυναμίας·
            
         
               2)
            
            
               να καταδικάσει το Συμβούλιο στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα:
   Οι λόγοι ακυρώσεως και τα κύρια επιχειρήματα είναι όμοια με αυτά που προβλήθηκαν στην υπόθεση Τ-35/05, Elisabeth Agne-Dapper κ.λπ. κατά Επιτροπής.